CELEX: 32011R0337
Language: sk
Date: 2011-04-07 00:00:00
Title: Nariadenie Komisie (EÚ) č. 337/2011 zo 7. apríla 2011 o povolení enzymatického prípravku endo-1,4-beta-xylanázy a endo-1,3(4)-beta-glukanázy ako kŕmnej doplnkovej látky pre kurčatá, odstavené prasiatka a ošípané vo výkrme (držiteľ povolenia Danisco Animal Nutrition)  Text s významom pre EHP

8.4.2011   
            
            
               SK
            
            
               Úradný vestník Európskej únie
            
            
               L 94/19
            
         NARIADENIE KOMISIE (EÚ) č. 337/2011
   zo 7. apríla 2011
   o povolení enzymatického prípravku endo-1,4-beta-xylanázy a endo-1,3(4)-beta-glukanázy ako kŕmnej doplnkovej látky pre kurčatá, odstavené prasiatka a ošípané vo výkrme (držiteľ povolenia Danisco Animal Nutrition)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia prípravku špecifikovaného v prílohe ako kŕmnej doplnkovej látky pre kurčatá, odstavené prasiatka a ošípané vo výkrme, ktorý sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) vo svojom stanovisku z 10. novembra 2010 (2) dospel k záveru, že prípravok uvedený v prílohe nemá v rámci navrhovaných podmienok používania nepriaznivé účinky na zdravie zvierat, zdravie spotrebiteľov, ani na životné prostredie a že používanie tejto doplnkovej látky môže zvyšovať zootechnické parametre cieľových druhov. Úrad je toho názoru, že nie sú potrebné osobitné požiadavky na monitorovanie po uvedení na trh. Potvrdil aj správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Európskej únie pre kŕmne doplnkové látky zriadené nariadením (ES) č. 1831/2003.
            
         
               (5)
            
            
               Z posúdenia prípravku uvedeného v prílohe vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť tak, ako sa uvádza v prílohe k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. apríla 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (2010); 8(12):1916.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a15
               
               
                  Danisco Animal Nutrition
               
               
                  
                               
                           
                           
                              Endo-1,4-beta-xylanáza
                              EC 3.2.1.8
                           
                        
                               
                           
                           
                              Endo-1,3(4)-beta-glukanáza
                              EC 3.2.1.6
                           
                        
               
                  
                               
                           
                           
                              
                                 Zloženie doplnkovej látky
                              
                              Prípravok (v tuhom a kvapalnom stave) endo-1,4-beta-xylanázy produkovanej kmeňom Trichoderma reesei (ATCC PTA 5588) o aktivite najmenej 12 200 U (1)/g a endo-1,3(4)-beta-glukanázy produkovanej kmeňom Trichoderma reesei (ATCC SD 2106) o aktivite najmenej 1 520 U (2)/g
                           
                        
                               
                           
                           
                              
                                 Charakteristika účinnej látky:
                              
                              endo-1,4-beta-xylanáza produkovaná kmeňom Trichoderma reesei (ATCC PTA 5588) a endo-1,3(4)-beta-glukanáza produkovaná kmeňom Trichoderma reesei (ATCC SD 2106)
                           
                        
                               
                           
                           
                              
                                 Analytické metódy
                                  (3)
                              
                              Charakteristika účinnej látky v doplnkovej látke, premixoch a krmivách:
                              
                                          —
                                       
                                       
                                          kolorimetrická metóda, pri ktorej sa meria farbivo rozpustné vo vode uvoľnené pôsobením endo-1,4-beta-xylanázy zo pšeničného arabinoxylánového substrátu zosieťovaného azurínom,
                                       
                                    
                                          —
                                       
                                       
                                          kolorimetrická metóda, pri ktorej sa meria farbivo rozpustné vo vode uvoľnené pôsobením endo-1,3(4)-beta-glukanázy z betaglukánového substrátu jačmeňa zosieťovaného azurínom.
                                       
                                    
                        
               
                  morky na výkrm a chovné morky
                  nosnice
               
               
                  —
               
               
                  
                               
                           
                           
                              endo-1,4-beta-xylanáza
                              1 220 U
                           
                        
                               
                           
                           
                              endo-1,3(4)-beta-glukanáza
                              152 U
                           
                        
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Na použitie v krmive bohatom na polysacharidy neškrobovej povahy (najmä beta-glukány a arabinoxylány), napr. s obsahom viac ako 30 % pšenice, jačmeňa, raže a/alebo tritikale.
                           
                        
                              3.
                           
                           
                              Na účely bezpečnosti: počas manipulácie sa má použiť ochranná dýchacia maska, okuliare a rukavice.
                           
                        
                              4.
                           
                           
                              Pre prasiatka (odstavené) do hmotnosti 35 kg.
                           
                        
               
                  28. apríla 2021
               
            
                  iná hydina
                  prasiatka (odstavené)
                  ošípané na výkrm
               
               
                  endo-1,4-beta-xylanáza
                  610 U
                  endo-1,3(4)-beta-glukanáza
                  76 U
               
            
         (1)  1 U je množstvo enzýmu, ktoré uvoľní 0,48 μmol redukujúceho cukru (ekvivalentu xylózy) z pšeničného arabinoxylánu za minútu pri pH 4,2 a teplote 50 °C.
      
         (2)  1 U je množstvo enzýmu, ktoré uvoľní 2,4 μmol redukujúceho cukru (ekvivalentu glukózy) z beta-glukánu jačmeňa za minútu pri pH 5,0 a teplote 50 °C.
      
         (3)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: www.irmm.jrc.be/crl-feed-additives.